11. prosinca u Domovinskom ratu

**Domovinski rat po nadnevcima**: 11. prosinca u Domovinskom ratu.

**- Skupština Slovenije smatra da nije bit problema Srbija protiv Slovenije, nego Srbija protiv avnojske Jugoslavije,** te se protivi zakonu džungle po principu zub za zub, oko za oko, kao protumjeru Srbiji.

- Cyrus Vance objavio kako nisu ispunjeni svi uvjeti za slanje mirovnih snaga UN-a na teritorij bivše Jugoslavije.

**- Armijski štab u Titogradu naredio da se svi osamnaestogodišnjaci jave u pripadajuće vojne jedinice.**

**- Ostatak jugoslavenskog Predsjedništva obavijestio kako će poduzeti mjere protiv Njemačke ako ona ustraje na sankcijama nametnutim Srbiji i Crnoj Gori.**

**- Hrvatskim tenisačima dopušteno igrati pod hrvatskom zastavom.**

**- Budimpešta objavila kako je 45.000 izbjeglica iz Hrvatske došlo u Mađarsku od početka rata.**

- Iako Mirovne snage UN nisu u Hrvatskoj izvršile svoju zadaću, mi im zahvaljujemo jer su donijele prestanak rata, izjavio dr. Franjo Tuđman stranim novinarima u Zagrebu.

- Predsjednik Republike Hrvatske dr. Franjo Tuđman u pismu predsjedniku Vijeća sigurnosti UN iznio 12 preduvjeta za trajan mir.

- Franjevački provincijali Hrvatske i BiH uputili pismo svjetskoj javnosti da se spase životi ljudi u BiH.

**- Neki naši političari govore da su Hrvati i Slovenci nervirali Beograd i tako skrivili rat, to su razmišljanja Chamberlaina i Bonneta iz 1938. godine, kaže francuski filozof Alain Finkielkraut.**

- Šefovi država i vlade ES-a (Europsko vijeće) pozvali srpske, bosanske i hrvatske rukovodioce na nove pregovore s Ministarskim vijećem 22. prosinca u Bruxellesu, to je i jedina konkretna odluka europskih državnika o krizi u bivšoj Jugoslaviji.

- Hrvatski vojnici i policajci zaustavili kod Gospića cijeli konvoj cisterni punih goriva, koje je trebalo biti prošvercano na okupirana područja. Tako su sami pripadnici UNPROFOR-a uhvaćeni kako krše sankcije Vijeća sigurnosti.

- Prema odluci predsjednika Hrvatske Republike Herceg-Bosne Mate Bobana, raspušteni svi zatočenički centri na teritoriju HR Herceg-Bosne.

- Predsjednik Hrvatske Republike Herceg-Bosne Mate Boban donio odluku o utemeljenju Predsjedničkog vijeća.

- Predsjednik RH dr. Franjo Tuđman, primajući u Predsjedničkim dvorima dužnosnike Federacije BiH na čelu s Krešimirom Zubakom i Jadrankom Prlićem, istaknuo "da Hrvatska snažno podupire ostvarivanje Federacije BiH i njezine konfederacije s Hrvatskom", te da će HR Herceg-Bosna "ostati dok ne zažive Federacija BiH i konfederacija".

- Da nismo potpisali sporazum u Daytonu, međunarodna bi zajednica optužila Hrvatsku kao glavnog krivca za propast njezinih napora u rješavanju krize, izjavio dr. Mate Granić u svom izvješću na sjednici Zastupničkog doma Sabora Republike Hrvatske.

- U Zagrebu umro Ante Miko Tripalo, političar i publicist, zastupnik u prijašnjem sazivu Zastupničkog doma Sabora RH i predsjednik Akcije socijaldemokrata Hrvatske.

- Rasporednanje snaga NATO-a u BiH trebalo bi biti dovršeno u roku 60 dana, izjavio u Zagrebu na čelnik stožera IFOR-a general William Carter.

**- Pozivajući se na izjavu ruskog ministra Andreja Kozireva, agencija Inter-tass objavila da se ruska vlada obratila Sudu u Haagu sa zahtjevom da se protiv Karadžića i Mladića obustavi postupak.**

**- Vijeće Županijskog suda u Zadru izreklo presude 18-orici optuženih za ratni zločin počinjen 18. studenoga 1991. u Škabrnji, a osmoricu optuženih zasad oslobodilo optužbe.** U Škabrnji su toga dana na okrutan način umorena 44 mještana.

- Ministar Granić u Južnoj Koreji.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.